CELEX: 62012CN0539
Language: lt
Date: 2012-11-26 00:00:00
Title: Byla C-539/12: 2012 m. lapkričio 26 d. Employment Tribunal (Jungtinė Karalystė) pateiktas prašymas priimti prejudicinį sprendimą byloje ZJR Lock prieš British Gas Trading Limited & Others

16.2.2013   
            
            
               LT
            
            
               Europos Sąjungos oficialusis leidinys
            
            
               C 46/13
            
         2012 m. lapkričio 26 d.Employment Tribunal (Jungtinė Karalystė) pateiktas prašymas priimti prejudicinį sprendimą byloje ZJR Lock prieš British Gas Trading Limited & Others
   
   (Byla C-539/12)
   2013/C 46/25
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      Employment Tribunal
   
   
      Šalys pagrindinėje byloje
   
   
      Ieškovė: ZJR Lock
   
   
      Atsakovė: British Gas Trading Limited & Others
   
   
      Prejudiciniai klausimai
   
   
               1.
            
            
               Jeigu:
               
                           i)
                        
                        
                           darbuotojo metinį darbo užmokestį sudaro pagrindinis darbo užmokestis ir komisiniai, mokami pagal sutartyje numatytą teisę į komisinius;
                        
                     
                           ii)
                        
                        
                           komisiniai mokami atsižvelgiant į darbdavio dėl darbuotojo darbo įvykdytus pardavimus ir sudarytas sutartis;
                        
                     
                           iii)
                        
                        
                           komisiniai mokami už praėjusį laikotarpį, o konkrečiu ataskaitiniu laikotarpiu gautų komisinių suma svyruoja atsižvelgiant į įvykdytų pardavimų ir sudarytų sutarčių vertę bei šių pardavimų laiką;
                        
                     
                           iv)
                        
                        
                           kasmetinių atostogų laikotarpiu darbuotojas nedirba jokio darbo, kuris suteiktų jam teisę į minėtus komisinius ir todėl už šiuos laikotarpius neuždirba komisinių;
                        
                     
                           v)
                        
                        
                           laikotarpiu, už kurį mokamas darbo užmokestis ir į kurį taip pat įeina kasmetinių atostogų laikotarpis, darbuotojas turi teisę į pagrindinį darbo užmokestį ir toliau gauna anksčiau uždirbtus komisinius; ir
                        
                     
                           vi)
                        
                        
                           darbuotojo vidutinės metinės pajamos iš komisinių būtų mažesnės nei tuo atveju, jeigu jis neitų atostogų, nes atostogų laikotarpiu darbuotojas nedirbtų jokio darbo, kuris suteiktų jam teisę į komisinius,
                        
                     ar pagal Direktyvos 93/104/EB (1), iš dalies pakeistos Direktyva 2003/88/EB (2), 7 straipsnį reikalaujama, kad valstybės narės imtųsi priemonių užtikrinti, jog darbuotojui būtų sumokėta už kasmetinių atostogų laikotarpius atsižvelgiant į komisinius, kuriuos jis per tą laiką būtų uždirbęs, jeigu nebūtų išėjęs atostogų, ir į jo pagrindinį darbo užmokestį?
            
         
               2.
            
            
               Kokiais principais remiantis turi būti atsakyta į 1 punkte nurodytą klausimą?
            
         
               3.
            
            
               Jeigu į 1 punkte nurodytą klausimą reikia atsakyti teigiamai, tai kokius principus turi taikyti valstybės narės (jeigu apskritai turi), apskaičiuodamos sumą, mokėtiną darbuotojui atsižvelgiant į komisinius, kuriuos jis būtų uždirbęs arba būtų galėjęs uždirbti, jeigu nebūtų išėjęs kasmetinių atostogų
            
         
      (1)  1993 m. lapkričio 23 d. Tarybos direktyva 93/104/EB dėl tam tikrų darbo laiko organizavimo aspektų (OL L 307, p. 18; 2004 m. specialusis leidimas lietuvių k., 5 sk., 2 t., p. 197).
   
      (2)  2003 m. lapkričio 4 d. Europos Parlamento ir Tarybos direktyva 2003/88/EB dėl tam tikrų darbo laiko organizavimo aspektų (OL L 299, p. 9; 2004 m. specialusis leidimas lietuvių k., 5 sk., 4 t., p. 381).